Eitt gott barnakamar er fyrst og fremst eitt gott spælikamar, siga innanduraarkitektar. Um børnini sova í kamari sínum, so skulu tey sjálvsagt hava eina góða song, men brúka heldur orku og pengar upp á at innrætta góð spæliøkir–pútur, stólar, borð at tekna á, teppir, hillar til leikur, sjónvarp, playstation (e. l.), kassar til dukkur, bilar o. l. eitt stórt heimskort, enn eina soviholu við alt ov nógvum nátt-lutum, sum barnið kortini ikki sær, tá tað svevur. Nógv børn sova ikki í kamari sínum fyrr enn tey koma í skúlaaldur, ella kanska gott tað (sova hjá foreldrunum til tá), og tí kann tað eisini vera eitt hugskot, at hava eitt sovikamar til fleiri børn, um børnini eru tøtt. Hevur tú trý barnakømur og tvey børn, innrætta so eitt kamar við song til bæði børnini, og so eitt kamar í part til spælikamar. Vel tí ein neutralan, mildan lit til veggirnar í barnakamarinum. Mála kanska ein vegg, ella ein stóran part av vegginum, við talvumáling, har børnini so kunnu tekna við kriti. Ella tapetsera eitt stórt heimskort ella annað myndevnið á ein vegg, ella ein part av honum. Spyr okkum um ráð í sambandi við máling til barnakømur o. a.